คือผมนำอวัยวะเพศไปถูร่องทวาร(ไม่ได้สอดใส่)คู่นอนโดยไม่ได้ใส่ถุง แต่ถูแรงเกินทำให้ช่วงปลายที่เป็นเป็นโคนของหัวอวัยวะเพศที่ติดกับหนังอวัยวะเพศฉีก มีเลือดออกมา แต่ผมไม่รู้เพราะปิดไฟมืด เลยนอนคว่ำราบไปกับเตียงโดยแผลอวัยเพศโดนเตียงเต็มๆ(แต่ผ้าปูดูสะอาด) มารู้ทีหลังว่ามีเลือด เลยเอาเข้าไปล้างในห้องน้ำ มือสัมผัสกับแผลตอนล้าง ผมมีโอกาสติดเชื้อจากเตียงหรือมือผมที่ไปสัมผัสสิ่งต่างๆในม่านรูดได้ไหมครับ
สวัสดีค่ะ โรค hiv คือการติดเชื้อไวรัส hiv ในร่างกาย ทำให้ระบบภูมิคุ้มกันบกพร่องจนทำให้เกิดภาวะเอดส์ และติดเชื้อฉวยโอกาสจนอาจเสียชีวิตในที่สุดการติดต่อของเชื้อ hiv-การรับเลือด-การใช้เข็มฉีดยาร่วมกัน-การมีเพศสัมพันธ์ทางช่องคลอด/ทวารหนัก/การใช้ปาก-จากมารดาสู่บุตรในระหว่างตั้งครรภ์หรือให้นมบุตร-สารคัดหลั่งของผู้ติดเชื้อเช่นเลือด มาโดนที่แผล หรือเข้าไปในเยื่อบุตาหรือปากหรือเยื่อบุอวัยวะเพศจากเหตุการณ์ดังกล่าวมา แม้ไม่ได้มีการสอดใส่ แต่มีการถูไถภายนอกจนเกิดการฉีกขาดของเยื่อบุอวัยวะเพศมีเลือดออก ก็มีโอกาสรับเชื้อ hiv ค่ะหากมีความเสี่ยงมาภายใน 72 ชั่วโมงแรก อาจมีข้อบ่งชี้ในการให้ยาต้านไวรัส ควรรีบไปพบแพทย์ และทำการเจาะเลือดติดตามได้ควรหลีกเลี่ยงการติดต่อและสัมผัสกับผู้ป่วยที่มีเชื้อ hiv ดังช่องทางที่กล่าวไป มีเพศสัมพันธ์ควรใส่ถุงยางอนามัยทุกครั้ง